(2 
(Sr 
(1894.) 
Fra Grønland. 
Fra Grønland har Zoologisk Museum i Løbet af de sidste Aar 
modtaget Skind af følgende Arter eller Former, der ikke ellers 
havde været kjendte derfra, de fleste af dem tilfældige Gjæster fra 
det nordlige Nord-Amerika: 
Anser segetum L. 
At Sædgaasen, hvis nærmeste Hjem ellers er Island, i 1892 
ynglede paa Grønlands Østkyst, paa Danmarks Ø, er meddelt af 
E. Bay (Meddelelser om Grønland, Bd. XIX, 1894; p. 32—34). To 
hjembragte Skind findes i Zoologisk Museum. 
Tadorna casarca (L.). 
Rustanden fra Nord - Grønland, 1892, er omtalt i Aarsberet- 
ningen for 1893, p. 68. Arten var paa Tog fra Asien og Sydøst- 
Europa til Vest-Europa og Amerika. 
Somateria mollissima (L.), var. o-nigrum. 
Dr. Th. N. Krabbe har til Museet nedsendt fem Skind af 
Ederfugle, alle fra Godthaab, April 1892. Et af Skindene er en 
fuldt udpræget 5. v-nigrum, gammel Han, med en stærk V-formet 
sort Tegning paa Struben, som hos $. spectabilis, men ellers i et 
og alt som fangen en sædvanlig $. mollissima. Hos to andre 
Skind er den V-formede Tegning noget svagere, lidt tyndere. Hos 
et fjerde er den meget svagere, endnu tyndere, lysere og tildels 
opløst i Pletter. Hos det femte Skind, ogsaa en gammel Han, er 
Tegningen kun ganske svagt antydet. — (I Januar 1894 kjøbte 
Zoologisk Museum i en Vildthandel i Kjøbenhavn en 5. mollissima 
då, der ogsaa havde en ganske svagt antydet V - Tegning.) — 
Allerede Holbøll (Ornithologiske Bidrag til den grønlandske Fauna ; 
Naturhist. Tidsskr., IV, 1843; p. 445—46) har vist set .S. v-nigrum 
i Grønland (se ogsaa Hagerup: The Birds of Greenland, 1891; 
p. 51; og The Zoologist, 3 ser., vol. XVIII, 1894; p. 57). — 
Formen skal ellers høre hjemme i Egne, der ligge langt Vest for 
Grønland, i det vestlige Nord-Amerika og det østlige Nord-Asien. 
